Bukkene+bruse+JB+2016

**Hovedmål**: "skape gode relasjoner og et godt og trygt og utviklende fellesskap"
Vi ønsker å gi barna et felles utgangspunkt for opplevelse, kommunikasjon, sansing og kreativ tenking.


 * Delmål**: Vi jobber for at alle barn skal få et rikt og variert språkmiljø på Junibakken. Gjennom å gi barna felles opplevelser/ aktiviteter skaper vi et godt grunnlag for kommunikasjon, fellesskap og lek.Vi ønsker å videreutvikle barnas språk gjennom bruk av noe som barna er glade i/kjent med. (eventyrsjangeren) Vi jobber her spesielt med rammeplanens fagområde 3.1 Kommunikasjon, språk og tekst


 * Bakgrunn for prosjektet:** Vi har gjennom hele høsten vært opptatt av å tilnærme oss barna og omgivelsene (naturen) rundt oss på en leken og kreativ måte(i samlinger, på turer, i hverdagssituasjonene våre) Vi har sett at barna synes dette er spennende og morsomt og at det gir næring til barnas språk og lek. Vi ønsker å jobbe/fordype oss i eventyret Bukkene Bruse. Vi har en gjeng 2 åringer som har vært mye på tur. På vår "rute" i skogen går vi over en bru......og under den bor det et TROLL. Det bor visst troll under alle bruer i 2 åringens verden. Dette må vi utforske og spinne videre på.


 * Siste nytt i Bukkene Bruse prosjektet:**

Uke 46

De voksne på avdelingen har i dag hatt teater for barna. Det var selvfølgelig Bukkene og trollet som var i fokus. En litt mild variant med et troll som lå og sov med smokk under brua. Barnas reaksjoner var litt forskjellige. Mange var helt stille (noe som ikke er helt vanlig) og noe lo og synes antagelig at det var moro og rart å se oss voksne i en slik rolle. Etter teater seansen så var det noen av barna som ville leke bukker...og ga oss voksne beskjed om å være troll. Det er mye fin lek på Junibakken om dagen og den er tydelig inspirert av eventyret om de 3 bukkene bruse.



uke 39

Spontant eventyr om de tre bukkene bruse ute i skogen med naturen som dramatiseringsarena. Det bor visst alltid et troll under en bru i følge våre 2 åringer. Og da er det lett å spinne videre på eventyret "de 3 bukkene bruse", som har kjente elementer for flere av barna. Barna fenges fort av dramaet som utspiller seg, og går inn i "rollene" som bukker ganske kjapt. De vil gjerne se trollet ramle i elva gjentatte ganger. Det er mest moro å være den store bukken. Som 2 åring kan det være godt å få lov til å være litt skummel og ikke minst sterk. Gjentagelser i handling/språk (slik vi ser spesielt i eventyrsjangeren) er bra for små barn som skal utvikle nye begrep og forståelsen av disse.



Uke 40

Denne uken har vi introdusert eventyret om de tre bukkene bruse for barna gjennom dramatisering med konkreter i samlingsstunden vår. Vi har hilst på både trollet og bukkene, fått kjenne (og smake) og se på de, vi har sunget "bukkene bruse" sangen og lekt med dyrene i mindre grupper. Vi ser at barna inspireres til lek av slike impulser. De starter kjapt opp med å leke med/dramatise på sin måte. De bruker både kropp og stemme slik de voksne har gjort og imiterer de voksnes handlingsmønster. Barna skjønner fort eventyrets form og utvikling. Vi ser at barna bruker andre konkreter for å "leke"/dramatisere eventyret om de ikke har trollet/bukkene tilgjengelig.



Uke 41

Vi har hørt eventyret om bukkene bruse og lekt litt med figurene. Etterpå lagde barna sine egne geiter av ulike materialer. Bomullen var deilig å kjenne på. Limet var for noen spennende, andre syntes det var veldig rart og uvant ? .

Uke 44

Hvordan ser trollet ut...hvor mange øyne, hva slags farge har det på håret. Hva med nese...har de neser??? Er dette det trollet som bor under brua eller er dette et troll som ikke tør gå i skogen ? Det finnes nemlig troll som er redde for bukker og vet dere. Det er mye å snakke om og reflektere rundt når man sitter sånn sammen å lager TROLL......på Junibakken :)